title: Rozhodnutie Rady 2012/811/SZBP z  20. decembra 2012 , ktorým sa mení a dopĺňa rozhodnutie 2010/788/SZBP o reštriktívnych opatreniach voči Konžskej demokratickej republike

text:
               21.12.2012

               SK

               Úradný vestník Európskej únie

               L 352/50

         ROZHODNUTIE RADY 2012/811/SZBP
   z 20. decembra 2012,
   ktorým sa mení a dopĺňa rozhodnutie 2010/788/SZBP o reštriktívnych opatreniach voči Konžskej demokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 20. decembra 2010 prijala rozhodnutie 2010/788/SZBP (1), ktorým uložila Konžskej demokratickej republike reštriktívne opatrenia.

               (2)

               Rezolúcia Bezpečnostnej rady Organizácie Spojených národov (BR OSN) č. 2078 (2012) z 28. novembra 2012 zmenila a doplnila kritériá označovania osôb a subjektov, na ktoré sa vzťahujú reštriktívne opatrenia uvedené v bodoch 9 a 11 rezolúcie BR OSN č. 1807 (2008).

               (3)

               Rezolúciou BR OSN č. 2078 (2012) sa tiež doplnila ďalšia výnimka z opatrení stanovených v bode 9 rezolúcie BR OSN č. 1807 (2008).

               (4)

               Sankčný výbor zriadený podľa rezolúcie BR OSN č. 1533 (2004) doplnil 12. a 30. novembra 2012 na zoznam osôb a subjektov, na ktoré sa vzťahujú reštriktívne opatrenia, ďalšie osoby.

               (5)

               Rozhodnutie 2010/788/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2010/788/SZBP sa týmto mení a dopĺňa takto:

               1.

               Článok 3 sa nahrádza takto:
               „Článok 3
               Reštriktívne opatrenia ustanovené v článku 4 ods. 1 a článku 5 ods. 1 a 2 sa ukladajú voči nasledujúcim osobám, prípadne subjektom, ktoré určí sankčný výbor:

                           —

                           osobám alebo subjektom, ktoré porušujú zbrojné embargo a súvisiace opatrenia uvedené v článku 1,

                           —

                           vedúcim politickým a vojenským predstaviteľom cudzích ozbrojených skupín pôsobiacich v KDR, ktorí bránia odzbrojeniu a dobrovoľnej repatriácii alebo dobrovoľnému presídleniu bojovníkov, ktorí patria k týmto skupinám,

                           —

                           vedúcim politickým a vojenským predstaviteľom konžských milícií podporovaných zo zahraničia, ktorí bránia účasti svojich bojovníkov v procese odzbrojenia, demobilizácie a reintegrácie,

                           —

                           vedúcim politickým a vojenským predstaviteľom, ktorí pôsobia v KDR a verbujú alebo využívajú deti v ozbrojenom konflikte v rozpore s uplatniteľným medzinárodným právom,

                           —

                           osobám alebo subjektom, ktoré pôsobia v KDR a dopúšťajú sa závažných porušení práva okrem iného tým, že sa v ozbrojených konfliktoch zameriavajú na deti alebo ženy, zabíjajú ich a mrzačia, vystavujú sexuálnemu násiliu, únosom a násilnému vysídľovaniu,

                           —

                           osobám alebo subjektom, ktoré bránia distribúcii humanitárnej pomoci alebo prístupu k nej vo východnej časti KDR,

                           —

                           osobám alebo subjektom, ktoré prostredníctvom nedovoleného obchodovania s prírodnými zdrojmi vrátane zlata protiprávne podporujú ozbrojené skupiny vo východnej časti KDR,

                           —

                           osobám alebo subjektom, ktoré konajú v mene označenej osoby alebo subjektu, ktorý vlastní alebo kontroluje označená osoba, alebo na základe pokynov takejto osoby či subjektu,

                           —

                           osobám alebo subjektom, ktoré plánujú alebo finančne podporujú útoky na príslušníkov jednotiek na udržanie mieru Stabilizačnej misie OSN v KDR (MONUSCO) alebo sa na nich zúčastňujú.

                     Zoznam príslušných osôb a subjektov je uvedený v prílohe.“

               2.

               V článku 4 ods. 3 sa po písmene c) dopĺňa táto veta:
               „alebo ak je takýto vstup alebo prechod potrebný na účely súdneho konania.“

         Článok 2
   Osoby uvedené v prílohe k tomuto rozhodnutiu sa dopĺňajú do zoznamu osôb uvedeného v prílohe k rozhodnutiu 2010/788/SZBP.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 20. decembra 2012

            Za Radu

            predseda

         E. FLOURENTZOU

      (1)  Ú. v. EÚ L 336, 21.12.2010, s. 30.

      PRÍLOHA

         OSOBY PODĽA ČLÁNKU 2

                  Meno

                  Alias

                  Dátum narodenia/miesto narodenia

                  Identifikačné údaje

                  Odôvodnenie

                  Dátum označenia

                  MAKENGA, Sultani

                  Colonel Sultani Makenga
                  Emmanuel Sultani Makenga

                  25. decembra 1973
                  Rutshuru, Konžská demokratická republika

                  Konžan
                  Vojenský veliteľ hnutia 23. marca (skupiny M23) – skupiny, ktorá pôsobí na území Konžskej demokratickej republiky.

                  Sultani Makenga je vojenským veliteľom hnutia 23. marca (skupiny M23) – skupiny, ktorá pôsobí na území Konžskej demokratickej republiky (KDR). Ako veliteľ skupiny M23 (označovanej tiež ako Konžská revolučná armáda) Sultani Makenga spáchal a je zodpovedný za závažné porušenia medzinárodného práva okrem iného za útoky na deti alebo ženy v ozbrojených konfliktoch, ich zabíjanie a mrzačenie, vystavovanie sexuálnemu násiliu, únosom a násilnému vysídľovaniu. Bol tiež zodpovedný za porušenia medzinárodného práva v súvislosti s činnosťou skupiny M23 pri verbovaní alebo využívaní deti v ozbrojenom konflikte v Konžskej demokratickej republike. Skupina M23 pod velením Sultaniho Makengu spáchala brutálne činy na civilnom obyvateľstve KDR.
                  Podľa svedectiev a správ ozbrojenci pod velením Sultaniho Makengu v rámci politiky upevňovania kontroly nad oblasťou Rutshuru na tomto území znásilňovali ženy a deti, z ktorých niektoré mali len 8 rokov. Skupina M23 pod velením Sultaniho Makengu uskutočňovala v KDR a okolitej oblasti rozsiahle verbovanie detí, zabíjala, mrzačila a zranila veľké množstvo detí. Mnohé z násilne naverbovaných detí boli mladšie ako15 rokov. Makenga údajne získaval zbrane a súvisiaci materiál v rozpore s opatreniami, ktoré KDR prijala na vykonanie zbrojného embarga, vrátane vnútroštátnych nariadení o dovoze a držbe zbraní a súvisiaceho materiálu. Činy, ktoré Makenga spáchal ako veliteľ skupiny M23, zahŕňajú napríklad závažné porušenia medzinárodného práva a brutálne činy voči civilnému obyvateľstvu KDR, pričom sa nimi zhoršil stav neistoty, vysídľovanie a konflikt v regióne.

                  12.11.2012

                  NGARUYE WA MYAMURO, Baudoin

                  Colonel Baudoin NGARUYE

                  1978,
                  Lusamambo, oblasť Lubero, Konžská demokratická republika.

                  Vojenský veliteľ hnutia 23. marca (skupiny M23)
                  Identifikačné číslo Konžských ozbrojených síl (FARDC): 1-78-09-44621-80

                  V apríli 2012 velil Ngaruye ako podriadený generála Ntagandu vzbure bývalých príslušníkov CNDP, označovanej ako hnutie 23. marca (skupina M23). V súčasnosti je tretím najvyšším vojenským veliteľom skupiny M23. Skupina expertov pre KDR ho navrhovala na označenie už v rokoch 2008 a 2009. Spáchal a je zodpovedný za závažné porušenia ľudských práv a medzinárodného práva. V rokoch 2008 a 2009 a ku koncu roku 2010 pre skupinu M23 naverboval a zaškolil stovky detí. Zabíjal, mrzačil a unášal, pričom sa často zameriaval na ženy. Je zodpovedný za popravy a mučenie dezertérov v rámci skupiny M23. V roku 2009 dal v rámci FARDC povel na vyvraždenie všetkých mužov v dedine Shalio v oblasti Walikale. Pod velením Ntagandu tiež poskytol zbrane, muníciu a platy v oblastiach Masisi a Walikale. V roku 2010 zorganizoval násilné vysídlenie a vyvlastnenie obyvateľstva v oblasti Lukopfu. Bol tiež vo veľkom rozsahu zapojený do kriminálnych sietí v rámci FARDC, ktoré získavali príjmy z obchodovania s minerálmi, čo viedlo v roku 2011 k napätiu a násilnostiam s plukovníkom Innocentom Zimurindom.

                  30.11.2012

                  KAINA, Innocent

                  Colonel Innocent KAINA
                  „India Queen“

                  Bunagana, oblasť Rutshuru, Konžská demokratická republika

                  Innocent Kaina je v súčasnosti sektorovým veliteľom hnutia 23. marca (skupina M23). Spáchal a je zodpovedný za závažné porušenia medzinárodného práva a ľudských práv. V júli 2007 uznal posádkový vojenský súd Kainu vinného zo zločinov proti ľudskosti, spáchaných v okrese Ituri v období od mája 2003 do decembra 2005. V rámci mierovej dohody medzi konžskou vládou a CNDP bol v roku 2009 prepustený. V rámci FARDC je zodpovedný za popravy, únosy a zmrzačenia spáchané v roku 2009 na území Masisi. Ako veliteľ podriadený generálovi Ntagandovi inicioval vzburu bývalých príslušníkov CNDP na území Rutshuru v roku 2012. Zaistil bezpečnosť vzbúrencov mimo Masisi. V období od mája do augusta 2012 dohliadal na verbovanie a školenie viac ako 150 detí pre skupinu M23, pričom zastrelil tých chlapcov, ktorí chceli utiecť. V júli 2012 cestoval do oblastí Berunda a Degho na účely mobilizácie a verbovania pre skupinu M23.

                  30.11.2012


title: 2009/552/ES,Euratom: Rozhodnutie Rady zo 16. júla 2009 , ktorým sa vymenúva nový člen Komisie Európskych spoločenstiev

text:
               17.7.2009

               SK

               Úradný vestník Európskej únie

               L 185/23

      ROZHODNUTIE RADY

   zo 16. júla 2009,
   ktorým sa vymenúva nový člen Komisie Európskych spoločenstiev
   (2009/552/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 215 druhý odsek,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 128 druhý odsek,
   keďže:
   pán Louis MICHEL listom z 5. júla 2009 odstúpil z funkcie člena Komisie s účinnosťou od 14. júla 2009. Je potrebné ho nahradiť na zvyšok jeho funkčného obdobia,
   ROZHODLA TAKTO:
   Článok 1
   Týmto sa za člena Komisie na obdobie od 17. júla 2009 do 31. októbra 2009 vymenúva pán Karel DE GUCHT.
   Článok 2
   Toto rozhodnutie nadobúda účinnosť 17. júla 2009.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 16. júla 2009

            Za Radu

            predseda

         C. BILDT


title: Rozhodnutie Rady z 28. mája 1996 o uzavretí správnych dojednaní o obchode s textilnými výrobkami medzi Európskym spoločenstvom a určitými členmi Svetovej obchodnej organizácie

text:
Dôležité právne oznámenie

|

31996D0415

Úradný vestník L 173 , 11/07/1996 S. 0001 - 0053

		Rozhodnutie Radyz 28. mája 1996o uzavretí správnych dojednaní o obchode s textilnými výrobkami medziEurópskym spoločenstvom a určitými členmi Svetovej obchodnej organizácie(96/415/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 113 v súvislosti s prvou vetou článku 228 ods. 2,so zreteľom na návrh Komisie,keďže Komisia rokovala o správnych dojednaniach o obchode s textilnými výrobkami vo forme schválenej zápisnice alebo výmeny nót s určitými členmi Svetovej obchodnej organizácie, ktoré, ako "správne dojednania" v zmysle článku 2 ods. 17 dohody WTO, reprodukujú príslušné ustanovenia predchádzajúcich dvojstranných dohôd vzťahujúcich sa na obchod s textilnými výrobkami podľa dojednania o textile (MFA);keďže by sa tieto správne dojednania o obchode s textilnými výrobkami mali schváliť,ROZHODLA TAKTO:Článok 1Správne dojednania o obchode s textilnými výrobkami medzi Európskym spoločenstvom a tretími krajinami uvedenými v prílohe k tomuto rozhodnutiu sa schvaľujú v mene spoločenstva.Texty správnych dojednaní o obchode s textilnými výrobkami sú pripojené k tomuto rozhodnutiu.Článok 2Predseda Rady sa týmto oprávňuje určiť osobu(-y) splnomocnenú(-é) na podpísanie správnych dojednaní uvedených v článku 1 tak, aby zaväzovali spoločenstvo.V Bruseli 28. mája 1996Za RaduPredsedaR. Serri--------------------------------------------------PRÍLOHAZoznam krajínArgentínaBangladéšHongkongIndiaIndonéziaMacaoMalajziaPakistanPeruFilipínySingapurJužná KóreaSrí LankaThajsko--------------------------------------------------


title: 2013/523/EÚ: Rozhodnutie Rady z  18. októbra 2013 o podpise v mene Európskej únie revidovaného Memoranda o porozumení so Spojenými štátmi americkými o dovoze hovädzieho mäsa zo zvierat, ktorým sa nepodávali určité rastové hormóny, a o zvýšených clách uplatňovaných Spojenými štátmi na určité výrobky Európskej únie

text:
               24.10.2013

               SK

               Úradný vestník Európskej únie

               L 282/35

         ROZHODNUTIE RADY
   z 18. októbra 2013
   o podpise v mene Európskej únie revidovaného Memoranda o porozumení so Spojenými štátmi americkými o dovoze hovädzieho mäsa zo zvierat, ktorým sa nepodávali určité rastové hormóny, a o zvýšených clách uplatňovaných Spojenými štátmi na určité výrobky Európskej únie
   (2013/523/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Fáza 2 Memoranda o porozumení medzi Spojenými štátmi americkými a Európskou komisiou o dovoze hovädzieho mäsa zo zvierat, ktorým sa nepodávali určité rastové hormóny, a o zvýšených clách uplatňovaných Spojenými štátmi na určité výrobky Európskych spoločenstiev (ďalej len „MoP“) dohodnutého medzi Spojenými štátmi a Európskym spoločenstvom 13. mája 2009, schváleného Radou Európskej únie ako medzinárodná dohoda Únie, sa skončila 1. augusta 2013.

               (2)

               Je v záujme Únie predĺžiť fázu 2 MoP a pokračovať v úsilí o ukončenie sporu Európske spoločenstvá – Opatrenia týkajúce sa mäsa a mäsových výrobkov (Hormóny) vo WTO.

               (3)

               Komisia na tento účel dojednala návrh zmien MoP podľa oprávnenia na rokovania v ňom stanovenom.

               (4)

               Revidované MoP by sa preto malo podpísať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis revidovaného Memoranda o porozumení so Spojenými štátmi americkými o dovoze hovädzieho mäsa zo zvierat, ktorým sa nepodávali určité rastové hormóny, a o zvýšených clách uplatňovaných Spojenými štátmi na určité výrobky Európskej únie (ďalej len „revidované MoP“) s výhradou uzavretia tohto revidovaného MoP.
   Text revidovaného MoP je pripojený k tomuto rozhodnutiu (1).
   Článok 2
   Týmto sa predseda Rady splnomocňuje určiť osobu(-y) oprávnenú(-é) podpísať revidované MoP v mene Únie.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Luxemburgu 18. októbra 2013

            Za Radu

            predseda

         L. LINKEVIČIUS

      (1)  Text revidovaného MoP sa uverejnení spolu s rozhodnutím o jeho uzavretí.


title: 2014/243/EÚ: Rozhodnutie Rady zo 14. apríla 2014 o podpise Európskeho dohovoru o právnej ochrane služieb založených na podmienenom prístupe alebo pozostávajúcich z podmieneného prístupu v mene Európskej únie

text:
               30.4.2014

               SK

               Úradný vestník Európskej únie

               L 128/61

         ROZHODNUTIE RADY
   zo 14. apríla 2014
   o podpise Európskeho dohovoru o právnej ochrane služieb založených na podmienenom prístupe alebo pozostávajúcich z podmieneného prístupu v mene Európskej únie

      (2014/243/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada 16. júla 1999 poverila Komisiu, aby v mene Európskeho spoločenstva rokovala v rámci Rady Európy o dohovore, ktorý sa týka právnej ochrany služieb založených na podmienenom prístupe alebo pozostávajúcich z podmieneného prístupu.

               (2)

               Európsky dohovor o právnej ochrane služieb založených na podmienenom prístupe alebo pozostávajúcich z podmieneného prístupu (ďalej len „dohovor“) bol prijatý Radou Európy 24. januára 2001.

               (3)

               Dohovorom sa zavádza normatívny rámec, ktorý je takmer identický s rámcom stanoveným v smernici Európskeho parlamentu a Rady 98/84/ES (1).

               (4)

               Dohovor nadobudol platnosť 1. júla 2003 a je otvorený na podpis zo strany Únie.

               (5)

               Podpísanie dohovoru by pomohlo k rozšíreniu uplatňovania ustanovení podobných ustanoveniam v smernici 98/84/ES mimo hraníc Únie a k zavedeniu práva v oblasti služieb založených na podmienenom prístupe, ktoré by platili na celom európskom kontinente.

               (6)

               Dohovor by sa mal podpísať v mene Únie s výhradou jeho uzavretia k neskoršiemu dátumu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpísanie Európskeho dohovoru o právnej ochrane služieb založených na podmienenom prístupe alebo pozostávajúcich z podmieneného prístupu (2) s výhradou uzavretia dohovoru.
   Článok 2
   Týmto sa predseda Rady poveruje v mene Únie určiť osobu(-y) splnomocnenú(-é) podpísať dohovor.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 14. apríla 2014

            Za Radu

            predseda

         A. TSAFTARIS

      (1)  Smernica Európskeho parlamentu a Rady 98/84/ES z 20. novembra 1998 o právnej ochrane služieb založených na podmienenom prístupe alebo pozostávajúcich z podmieneného prístupu (Ú. v. ES L 320, 28.11.1998, s. 54).

      (2)  Text dohovoru bol uverejnený v Ú. v. EÚ L 336, 20.12.2011, s. 2.


title: 2005/478/ES: Rozhodnutie Rady z 24. júna 2005, ktorým sa vymenúva člen vo Výbore regiónov

text:
               2.7.2005

               SK

               Úradný vestník Európskej únie

               L 171/26

         ROZHODNUTIE RADY
   z 24. júna 2005,
   ktorým sa vymenúva člen vo Výbore regiónov
   (2005/478/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh britskej vlády,
   keďže:

               (1)

               Dňa 22. januára 2002 Rada prijala rozhodnutie 2002/60/ES (1), ktorým sa vymenúvajú členovia a náhradníci Výboru regiónov na obdobie od 26. januára 2002 do 25. januára 2006.

               (2)

               V dôsledku odstúpenia Dereka BODENA, sa uvoľnilo jedno miesto člena Výboru regiónov,

         ROZHODLA TAKTO:
   Článok 1
   Za člena Výboru regiónov sa na zvyšok funkčného obdobia, t. j. do 25. januára 2006, vymenúva:

               Dave QUAYLE
               Member of the North West Regional Assembly
               Trafford Metropolitan Borough Council
               ako náhrada za Dereka BODENA.

         Článok 2
   Toto rozhodnutie sa uverejní v Úradnom vestníku Európskej únie.
   Rozhodnutie nadobúda účinnosť dňom jeho prijatia.

      V Luxemburgu 24. júna 2005

            Za Radu

            predseda

         L. LUX

      (1)  Ú. v. ES L 24, 26.1.2002, s. 38.


title: Rozhodnutie Rady (EÚ) 2015/710 z 21. apríla 2015 o pozícii, ktorá sa má prijať v mene Európskej únie v Spoločnom výbore zriadenom podľa dohody medzi Európskym spoločenstvom uhlia a ocele a Tureckou republikou o obchode s výrobkami, na ktoré sa vzťahuje Zmluva o založení Európskeho spoločenstva uhlia a ocele, pokiaľ ide o nahradenie protokolu 1 k uvedenej dohode týkajúceho sa vymedzenia pojmu „pôvodné výrobky“ a metód administratívnej spolupráce novým protokolom, ktorý, pokiaľ ide o pravidlá pôvodu, odkazuje na Regionálny dohovor o paneuro-stredomorských preferenčných pravidlách pôvodu

text:
                  1.5.2015

                  SK

                  Úradný vestník Európskej únie

                  L 113/53

            ROZHODNUTIE RADY (EÚ) 2015/710
      z 21. apríla 2015
      o pozícii, ktorá sa má prijať v mene Európskej únie v Spoločnom výbore zriadenom podľa dohody medzi Európskym spoločenstvom uhlia a ocele a Tureckou republikou o obchode s výrobkami, na ktoré sa vzťahuje Zmluva o založení Európskeho spoločenstva uhlia a ocele, pokiaľ ide o nahradenie protokolu 1 k uvedenej dohode týkajúceho sa vymedzenia pojmu „pôvodné výrobky“ a metód administratívnej spolupráce novým protokolom, ktorý, pokiaľ ide o pravidlá pôvodu, odkazuje na Regionálny dohovor o paneuro-stredomorských preferenčných pravidlách pôvodu
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
      so zreteľom na návrh Európskej komisie,
      keďže:

                  (1)

                  Protokol 1 k Dohode medzi Európskym spoločenstvom uhlia a ocele a Tureckou republikou o obchode s výrobkami, na ktoré sa vzťahuje Zmluva o založení Európskeho spoločenstva uhlia a ocele (1) (ďalej len „dohoda“), sa týka vymedzenia pojmu pôvodné výrobky a metód administratívnej spolupráce (ďalej len „protokol 1“).

                  (2)

                  Regionálnym dohovorom o paneuro-stredomorských preferenčných pravidlách pôvodu (2) (ďalej len „dohovor“) sa zavádzajú ustanovenia o pôvode tovaru, s ktorým sa obchoduje podľa príslušných dohôd uzatvorených medzi zmluvnými stranami.

                  (3)

                  Únia podpísala dohovor 15. júna 2011 a Turecko ho podpísalo 4. novembra 2011.

                  (4)

                  Listinu o prijatí uložila Únia u depozitára dohovoru 26. marca 2012 a Turecko uložilo listinu o prijatí 4. decembra 2013. V dôsledku toho v súlade s článkom 10 ods. 3 dohovoru nadobudol dohovor platnosť 1. mája 2012 pre Úniu a 1. februára 2014 pre Turecko.

                  (5)

                  Článkom 6 dohovoru sa stanovuje, že každá zmluvná strana prijme primerané opatrenia na zabezpečenie toho, aby sa dohovor účinne uplatňoval. Spoločný výbor zriadený dohodou by mal na tento účel prijať rozhodnutie, ktorým sa protokol 1 nahrádza novým protokolom, ktorý, pokiaľ ide o pravidlá pôvodu, odkazuje na dohovor.

                  (6)

                  Pozícia Únie v Spoločnom výbore by preto mala byť založená na pripojenom návrhu rozhodnutia,

            PRIJALA TOTO ROZHODNUTIE:
      Článok 1
      Pozícia, ktorá sa má prijať v mene Európskej únie v Spoločnom výbore zriadenom podľa dohody medzi Európskym spoločenstvom uhlia a ocele a Tureckou republikou o obchode s výrobkami, na ktoré sa vzťahuje Zmluva o založení Európskeho spoločenstva uhlia a ocele, pokiaľ ide o nahradenie protokolu 1 k uvedenej dohode týkajúceho sa vymedzenia pojmu „pôvodné výrobky“ a metód administratívnej spolupráce novým protokolom, ktorý, pokiaľ ide o pravidlá pôvodu, odkazuje na Regionálny dohovor o paneuro-stredomorských preferenčných pravidlách pôvodu, bude založená na návrhu rozhodnutia Spoločného výboru pripojenom k tomuto rozhodnutiu.
      Menšie zmeny v návrhu rozhodnutia Spoločného výboru môžu zástupcovia Únie v Spoločnom výbore dohodnúť bez ďalšieho rozhodnutia Rady.
      Článok 2
      Rozhodnutie Spoločného výboru sa uverejní v Úradnom vestníku Európskej únie.
      Článok 3
      Toto rozhodnutie nadobúda účinnosť dňom jeho prijatia.

         V Luxemburgu 21. apríla 2015

               Za Radu

               predseda

            E. RINKĒVIČS

         (1)  Ú. v. ES L 227, 7.9.1996, s. 3.

         (2)  Ú. v. EÚ L 54, 26.2.2013, s. 4.

         NÁVRH
         ROZHODNUTIE SPOLOČNÉHO VÝBORU EÚ – TURECKO č. …
         z, …
         ktorým sa nahrádza protokol 1 k Dohode medzi Európskym spoločenstvom uhlia a ocele a Tureckou republikou o obchode s výrobkami, na ktoré sa vzťahuje Zmluva o založení Európskeho spoločenstva uhlia a ocele týkajúci sa vymedzenia pojmu „pôvodné výrobky“ a metód administratívnej spolupráce
         SPOLOČNÝ VÝBOR EÚ – TURECKO,
         so zreteľom na Dohodu medzi Európskym spoločenstvom uhlia a ocele a Tureckou republikou o obchode s výrobkami, na ktoré sa vzťahuje Zmluva o založení Európskeho spoločenstva uhlia a ocele (1), a najmä na jej článok 6 ods. 2,
         so zreteľom na protokol 1 k Dohode medzi Európskym spoločenstvom uhlia a ocele a Tureckou republikou o obchode s výrobkami, na ktoré sa vzťahuje Zmluva o založení Európskeho spoločenstva uhlia a ocele týkajúci sa vymedzenia pojmu „pôvodné výrobky“ a metód administratívnej spolupráce,
         keďže:

                     (1)

                     Článok 6 ods. 2 Dohody medzi Európskym spoločenstvom uhlia a ocele a Tureckou republikou o obchode s výrobkami, na ktoré sa vzťahuje Zmluva o založení Európskeho spoločenstva uhlia a ocele (ďalej len „dohoda“), odkazuje na protokol 1 k dohode (ďalej len „protokol 1“), ktorým sa stanovujú pravidlá pôvodu a stanovuje sa kumulácia pôvodu medzi Úniou, Tureckom a ostatnými zmluvnými stranami Regionálneho dohovoru o paneuro-stredomorských preferenčných pravidlách pôvodu (2) (ďalej len „dohovor“).

                     (2)

                     Článkom 39 protokolu 1 sa stanovuje, že Spoločný výbor zriadený článkom 14 dohody môže rozhodnúť o zmene ustanovení uvedeného protokolu.

                     (3)

                     Účelom dohovoru je nahradiť protokoly o pravidlách pôvodu platné medzi krajinami paneuro-stredomorskej oblasti jediným právnym aktom.

                     (4)

                     Únia podpísala dohovor 15. júna 2011 a Turecko ho podpísalo 4. novembra 2011.

                     (5)

                     Listinu o prijatí uložila Únia u depozitára dohovoru 26. marca 2012 a Turecko uložilo listinu o prijatí 4. decembra 2013. V dôsledku toho v súlade s článkom 10 ods. 3 dohovoru nadobudol dohovor platnosť 1. mája 2012 pre Európsku úniu a 1. februára 2014 pre Turecko.

                     (6)

                     Prostredníctvom dohovoru boli účastníci procesu stabilizácie a pridruženia začlenení do paneuro-stredomorskej zóny kumulácie pôvodu.

                     (7)

                     Protokol 1 by preto mal byť nahradený novým protokolom odkazujúcim na dohovor,

               PRIJAL TOTO ROZHODNUTIE:
         Článok 1
         Protokol 1 k Dohode medzi Európskym spoločenstvom uhlia a ocele a Tureckou republikou o obchode s výrobkami, na ktoré sa vzťahuje Zmluva o založení Európskeho spoločenstva uhlia a ocele týkajúci sa vymedzenia pojmu „pôvodné výrobky“ a metód administratívnej spolupráce, sa nahrádza textom uvedeným v prílohe k tomuto rozhodnutiu.
         Článok 2
         Toto rozhodnutie nadobúda účinnosť dňom jeho prijatia.
         Uplatňuje sa od … (*).

            V …

                  Za Spoločný výbor EÚ-Turecko

                  predseda

            (1)  Ú. v. ES L 227, 7.9.1996, s. 3.

            (2)  Ú. v. EÚ L 54, 26.2.2013, s. 4.

            (*)  Dátum uplatňovania určí Spoločný výbor.

            PRÍLOHA

                  „Protokol 1
                  týkajúci sa vymedzenia pojmu ‚pôvodné výrobky‘ a metód administratívnej spolupráce
                  Článok 1
                  Uplatniteľné pravidlá pôvodu
                  1.   Na účely vykonávania tejto dohody sa uplatňuje dodatok I a príslušné ustanovenia dodatku II k Regionálnemu dohovoru o paneuro-stredomorských preferenčných pravidlách pôvodu (1) (ďalej len ‚dohovor‘).
                  2.   Všetky odkazy na ‚príslušnú dohodu‘ v dodatku I a v príslušných ustanoveniach dodatku II k dohovoru sa považujú za odkazy na túto dohodu.
                  Článok 2
                  Riešenie sporov
                  1.   Spory, ktoré vzniknú v súvislosti s postupmi overovania podľa článku 32 dodatku I k dohovoru a ktoré nie je možné vyriešiť medzi colnými orgánmi žiadajúcimi o overenie a colnými orgánmi zodpovednými za vykonanie tohto overenia, sa predkladajú Spoločnému výboru.
                  2.   Riešenie všetkých sporov medzi dovozcom a colnými orgánmi dovážajúcej krajiny sa riadi právnymi predpismi tejto krajiny.
                  Článok 3
                  Zmeny protokolu
                  Spoločný výbor môže rozhodnúť o zmenách tohto protokolu.
                  Článok 4
                  Odstúpenie od dohovoru
                  1.   Ak Európska únia alebo Turecko písomne oznámi depozitárovi dohovoru svoj zámer odstúpiť od dohovoru podľa článku 9 dohovoru, Európska únia a Turecko bezodkladne začnú rokovania o pravidlách pôvodu na účely vykonávania tejto dohody.
                  2.   Až do nadobudnutia platnosti takýchto novo dohodnutých pravidiel pôvodu sa na túto dohodu naďalej uplatňujú pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru uplatniteľné v okamihu odstúpenia od dohovoru. Od okamihu odstúpenia od dohovoru sa však pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru vykladajú tak, aby umožňovali dvojstrannú kumuláciu len medzi Európskou úniou a Tureckom.
                  Článok 5
                  Prechodné ustanovenia – kumulácia
                  Bez ohľadu na článok 16 ods. 5 a článok 21 ods. 3 dodatku I k dohovoru, keď sa kumulácia týka len štátov EZVO, Faerských ostrovov, Európskej únie, Turecka a účastníkov procesu stabilizácie a pridruženia, za dôkaz o pôvode možno považovať sprievodné osvedčenie EUR. 1 alebo vyhlásenie o pôvode.“

               (1)  Ú. v. EÚ L 54, 26.2.2013, s. 4.


title: 2005/472/ES: Rozhodnutie Komisie z 24. júna 2005 o financovaní štúdií, posudzovaní vplyvov a hodnotení v oblasti bezpečnosti potravín, zdravia a ochrany zvierat a zootechniky

text:
               28.6.2005

               SK

               Úradný vestník Európskej únie

               L 166/12

      ROZHODNUTIE KOMISIE

   z 24. júna 2005
   o financovaní štúdií, posudzovaní vplyvov a hodnotení v oblasti bezpečnosti potravín, zdravia a ochrany zvierat a zootechniky
   (2005/472/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   keďže:

               (1)

               Podľa rozhodnutia 90/424/EHS má Spoločenstvo podnikať technické a vedecké opatrenia, ktoré sú dôležité pre vývoj veterinárnych právnych predpisov Spoločenstva a rozvoj veterinárneho vzdelávania či odbornej prípravy, alebo napomáhať členským štátom Spoločenstva pri prijímaní týchto opatrení.

               (2)

               Prioritnou úlohou Európskej komisie (ES) je vypracovanie štúdií, posudzovania vplyvov, ako aj systematického a včasného hodnotenia svojich výdavkových programov, ktoré sú základom riadenia pridelených fondov a spôsobom podpory kultúry učenia sa na príkladoch z praxe v rámci danej organizácie predovšetkým v súvislosti so zameraním na riadenie založené na výsledkoch.

               (3)

               S cieľom vykonať tieto úlohy bola na základe otvorenej súťaže uskutočnenej počas posledného štvrťroka 2004 vyhlásená výzva na výberové ponukové konanie týkajúce sa rámcovej zmluvy o vykonaní hodnotenia v súvislosti s oblasťami politík bezpečnosti potravín, zdravia a ochrany zvierat a zootechniky.

               (4)

               Táto rámcová zmluva by mala poskytnúť kvalitné, včasné a náležité informácie kľúčového významu v rámci rozhodovacieho procesu Spoločenstva.

               (5)

               Jednotlivé úlohy sú predmetom osobitných dohôd. Tieto úlohy podpíše Komisia a vybraný dodávateľ podľa rámcovej zmluvy.

               (6)

               Opatrenie ustanovené v tomto rozhodnutí je v súlade so stanoviskom Stáleho výboru pre potravinový reťazec a zdravie zvierat,

         ROZHODLA TAKTO:
   Jediný článok
   Činnosti opísané v prílohe k tomuto rozhodnutiu sa schvaľujú na účely ich financovania.

      V Bruseli 24. júna 2005

            Za Komisiu

         Markos KYPRIANOU

            člen Komisie

      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1).

      PRÍLOHA
      Oblasť: Bezpečnosť potravín, zdravie a ochrana zvierat a zootechnika.
      Právny základ: Rozhodnutie Rady 90/424/EHS z 26. júna 1990 o výdavkoch na veterinárnom úseku.
      Úlohy:

                  —

                  rôzne druhy štúdií a iné služby na podporu plánu a prípravy návrhov Komisie,

                  —

                  predbežné hodnotenia/posudzovania vplyvov,

                  —

                  priebežné a následné hodnotenia.

            Prioritnou úlohou roku 2005 je hodnotenie politiky Spoločenstva v oblasti zdravia zvierat (Animal Health Policy – CAHP) 1995 – 2004 a možné budúce alternatívy (vrátane modelu rizikového financovania v prípade epidémií hospodárskych zvierat).
      Rozpočtové prostriedky na rok 2005:

                  —

                  17 04 02 – iné opatrenia na veterinárnom úseku a úsekoch ochrany zdravia zvierat a verejného zdravia: 500 000 EUR,

                  —

                  17 01 04 04 – pilotná štúdia: model rizikového financovania v prípade epidémií hospodárskych zvierat – výdavky na administratívne riadenie: 500 000 EUR.

            Rozpočet: Maximálna výška 1 000 000 EUR v prvom roku platnosti rámcovej zmluvy.
      Počet predpokladaných osobitných činností: Približne 6.
      Všetky činnosti sa budú vykonávať v súlade s pravidlami spoločného verejného obstarávania: V prípade využívania existujúcej rámcovej zmluvy.


title: 2011/579/EÚ: Rozhodnutie Európskeho parlamentu z  10. mája 2011 o účtovnej závierke Európskej environmentálnej agentúry za rozpočtový rok 2009

text:
               27.9.2011

               SK

               Úradný vestník Európskej únie

               L 250/160

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Európskej environmentálnej agentúry za rozpočtový rok 2009
   (2011/579/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2009 spolu s odpoveďami agentúry (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (3), a najmä na jeho článok 13,

               —

               so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0122/2011),

               1.

               schvaľuje účtovnú závierku Európskej environmentálnej agentúry za rozpočtový rok 2009;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 58.

      (2)  Ú. v. ES L 248, 16.9.2002, s. 1.

      (3)  Ú. v. ES L 120, 11.5.1990, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. ES L 357, 31.12.2002, s. 72.


title: Rozhodnutie Rady (EÚ) 2017/426 zo 7. marca 2017, ktorým sa vymenúvajú člen a náhradník Výboru regiónov navrhnutí Dánskym kráľovstvom

text:
               10.3.2017

               SK

               Úradný vestník Európskej únie

               L 64/108

         ROZHODNUTIE RADY (EÚ) 2017/426
   zo 7. marca 2017,
   ktorým sa vymenúvajú člen a náhradník Výboru regiónov navrhnutí Dánskym kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh dánskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2016/552 (4) nahradil pán Erik NIELSEN 5. apríla 2016 pána Thomasa KASTRUP-LARSENA ako člena.

               (2)

               V dôsledku skončenia funkčného obdobia pána Erika NIELSENA sa uvoľnilo jedno miesto člena Výboru regiónov.

               (3)

               V dôsledku vymenovania pani Kirstine BILLEOVEJ za členku Výboru regiónov sa uvoľnilo jedno miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za členku:

                           —

                           pani Kirstine BILLE, Deputy Mayor of Syddjurs Municipality,

               b)

               za náhradníčku:

                           —

                           pani Kirsten JENSEN, Deputy Mayor of Hillerød Municipality.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 7. marca 2017

            Za Radu

            predseda

         L. GRECH

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

      (4)  Rozhodnutie Rady (EÚ) 2016/552 z 5. apríla 2016, ktorým sa vymenúva člen Výboru regiónov navrhnutý Dánskym kráľovstvom (Ú. v. EÚ L 95, 9.4.2016, s. 12).


title: 2009/652/ES: Rozhodnutie Európskeho parlamentu z 23. apríla 2009 o účtovnej závierke Európskeho centra pre prevenciu a kontrolu chorôb za rozpočtový rok 2007

text:
               26.9.2009

               SK

               Úradný vestník Európskej únie

               L 255/136

      ROZHODNUTIE EURÓPSKEHO PARLAMENTU

   z 23. apríla 2009
   o účtovnej závierke Európskeho centra pre prevenciu a kontrolu chorôb za rozpočtový rok 2007
   (2009/652/ES)
   EURÓPSKY PARLAMENT,

               —

               so zreteľom na konečnú účtovnú závierku Európskeho centra pre prevenciu a kontrolu chorôb za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2007 spolu s odpoveďami centra (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (4), a najmä na jeho článok 23,

               —

               so zreteľom na nariadenie Komisie (ES, Euratom) č. 2343/2002 z 23. decembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0170/2009),

               1.

               berie na vedomie ročnú účtovnú závierku Európskeho centra pre prevenciu a kontrolu chorôb v znení pripojenom k správe Dvora audítorov;

               2.

               schvaľuje účtovnú závierku Európskeho centra pre prevenciu a kontrolu chorôb za rozpočtový rok 2007;

               3.

               poveruje svojho predsedu, aby postúpil toto rozhodnutie riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 48.

      (2)  Ú. v. EÚ C 311, 5.12.2008, s. 122.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 142, 30.4.2004, s. 1.

      (5)  Ú. v. ES L 357, 31.12.2002, s. 72.


title: 2010/539/EÚ: Rozhodnutie Európskeho parlamentu z  5. mája 2010 o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2008

text:
               25.9.2010

               SK

               Úradný vestník Európskej únie

               L 252/191

         ROZHODNUTIE EURÓPSKEHO PARLAMENTU
   z 5. mája 2010
   o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2008
   (2010/539/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre bezpečnosť a ochranu zdravia pri práci za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť a ochranu zdravia pri práci za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (3), a najmä na jeho článok 14,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0069/2010),

               1.

               schvaľuje účtovnú závierku Európskej agentúry pre bezpečnosť a ochranu zdravia pri práci za rozpočtový rok 2008;

               2.

               poveruje svojho predsedu, aby postúpil toto rozhodnutie riaditeľovi Európskej agentúry pre bezpečnosť a ochranu zdravia pri práci, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 49.

      (2)  Ú. v. ES L 248, 16.9.2002, s. 1.

      (3)  Ú. v. ES L 216, 20.8.1994, s. 1.

      (4)  Ú. v. ES L 357, 31.12.2002, s. 72.


title: 2012/524/EÚ: Rozhodnutie Rady z  24. septembra 2012 , ktorým sa vymenúva český člen a český náhradník Výboru regiónov

text:
               28.9.2012

               SK

               Úradný vestník Európskej únie

               L 263/41

         ROZHODNUTIE RADY
   z 24. septembra 2012,
   ktorým sa vymenúva český člen a český náhradník Výboru regiónov
   (2012/524/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh českej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015

               (2)

               V dôsledku skončenia funkčného obdobia pána Pavla BÉMA sa uvoľnilo jedno miesto člena Výboru regiónov. V dôsledku skončenia funkčného obdobia pani Milady EMMEROVEJ sa uvoľnilo jedno miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           pán Bohuslav SVOBODA, primátor, hlavní město Praha

                     a

               b)

               za náhradníka:

                           —

                           pán Milan CHOVANEC, hejtman, Plzeňský kraj.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady (EÚ) 2015/1994 z 26. októbra 2015 o podpise pozmeňujúceho protokolu k Dohode medzi Európskym spoločenstvom a Lichtenštajnským kniežatstvom upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov, v mene Európskej únie

text:
               6.11.2015

               SK

               Úradný vestník Európskej únie

               L 290/16

         ROZHODNUTIE RADY (EÚ) 2015/1994
   z 26. októbra 2015
   o podpise pozmeňujúceho protokolu k Dohode medzi Európskym spoločenstvom a Lichtenštajnským kniežatstvom upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov, v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 115 v spojení s jej článkom 218 ods. 5 a článkom 218 ods. 8 druhým pododsekom,
   so zreteľom na návrh Európskej komisie,
   keďže:

               (1)

               Dňa 14. mája 2013 Rada poverila Komisiu, aby s Lichtenštajnským kniežatstvom začala rokovania o zmene Dohody medzi Európskym spoločenstvom a Lichtenštajnským kniežatstvom upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov (1) (ďalej len „dohoda“), s cieľom zosúladiť uvedenú dohodu s aktuálnym vývojom na celosvetovej úrovni, kde sa dohodlo, že automatická výmena informácií sa bude podporovať ako medzinárodný štandard.

               (2)

               Znenie pozmeňujúceho protokolu k dohode (ďalej len „pozmeňujúci protokol“), ktoré je výsledkom rokovaní, náležite zohľadňuje smernice na rokovania, ktoré vydala Rada, pretože zosúlaďuje dohodu s najnovším vývojom na medzinárodnej úrovni, ku ktorému došlo v oblasti automatickej výmeny informácií, konkrétne s globálnym štandardom pre automatickú výmenu informácií o finančných účtoch v daňových záležitostiach, ktorý vypracovala Organizácia pre hospodársku spoluprácu a rozvoj (OECD). Únia, členské štáty a Lichtenštajnské kniežatstvo sa aktívne podieľali na práci Globálneho fóra OECD na podporu rozvoja a uplatňovania tohto štandardu. Znenie dohody zmenenej týmto pozmeňujúcim protokolom tvorí právny základ pre uplatňovanie globálneho štandardu vo vzťahoch medzi Úniou a Lichtenštajnským kniežatstvom.

               (3)

               Pozmeňujúci protokol by sa mal podpísať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis pozmeňujúceho protokolu k Dohode medzi Európskym spoločenstvom a Lichtenštajnským kniežatstvom upravujúcej opatrenia rovnocenné s tými, ktoré sú ustanovené v smernici Rady 2003/48/ES o zdaňovaní príjmu z úspor v podobe výplaty úrokov, s výhradou uzavretia uvedeného pozmeňujúceho protokolu (2).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať pozmeňujúci protokol v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 26. októbra 2015

            Za Radu

            predsedníčka

         C. DIESCHBOURG

      (1)  Ú. v. EÚ L 379, 24.12.2004, s. 84.

      (2)  Text pozmeňujúceho protokolu sa uverejní spolu s rozhodnutím o jeho uzavretí.


title: Rozhodnutie Rady 2005/134/SZBP z 20. decembra 2004 o uzavretí Dohody medzi Európskou úniou a Bulharskou republikou, ktorou sa zakladá rámec pre účasť Bulharskej republiky na operáciách krízového riadenia Európskej únie

text:
               17.2.2005

               SK

               Úradný vestník Európskej únie

               L 46/49

         ROZHODNUTIE RADY 2005/134/SZBP
   z 20. decembra 2004
   o uzavretí Dohody medzi Európskou úniou a Bulharskou republikou, ktorou sa zakladá rámec pre účasť Bulharskej republiky na operáciách krízového riadenia Európskej únie
   RADA EURÓPSKEJ ÚNIE,
   so zreteľom na Zmluvu o založení Európskej únie, najmä na jej článok 24,
   so zreteľom na odporúčanie predsedníctva,
   keďže:

               (1)

               Podmienky týkajúce sa účasti tretích štátov na operáciách krízového riadenia EÚ by mali byť ustanovené v dohode, ktorou sa zakladá rámec pre takúto prípadnú budúcu účasť, a nemali by sa definovať jednotlivo pre každú dotknutú operáciu.

               (2)

               Po udelení oprávnenia Radou 23. februára 2004 rokovalo predsedníctvo za pomoci generálneho tajomníka/vysokého splnomocnenca o Dohode medzi Európskou úniou a Bulharskou republikou, ktorou sa zakladá rámec pre účasť Bulharskej republiky na operáciách krízového riadenia Európskej únie.

               (3)

               Táto dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a Bulharskou republikou, ktorou sa zakladá rámec pre účasť Bulharskej republiky na operáciách krízového riadenia Európskej únie, sa týmto schvaľuje v mene Európskej únie.
   Znenie dohody tvorí prílohu k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 20. decembra 2004

            Za Radu

            predseda

         P. VAN GEEL

   DOHODA
   medzi Európskou úniou a Bulharskou republikou, ktorou sa zakladá rámec pre účasť Bulharskej republiky na operáciách krízového riadenia Európskej únie
   EURÓPSKA ÚNIA
   na jednej strane a
   BULHARSKÁ REPUBLIKA
   na strane druhej,
   ďalej len „strany“,
   keďže:

               (1)

               Európska únia (EÚ) sa môže rozhodnúť uskutočniť činnosť v oblasti krízového riadenia.

               (2)

               Európska únia rozhodne, či budú k účasti na operácii krízového riadenia EÚ prizvané tretie štáty. Bulharská republika môže prijať pozvanie Európskej únie a ponúknuť svoj príspevok. V takom prípade Európska únia rozhodne o prijatí navrhovaného príspevku Bulharskej republiky.

               (3)

               Ak Európska únia rozhodne, že uskutoční operáciu vojenského krízového riadenia s využitím prostriedkov a kapacít NATO, môže Bulharská republika zásadne vyjadriť svoj úmysel zúčastniť sa operácie.

               (4)

               Európska rada v Bruseli 24. a 25. októbra 2002 odsúhlasila spôsoby vykonávania ustanovení, ktoré Európska rada schválila v Nice 7.–9. decembra 2000 o účasti európskych členov NATO, ktorí nie sú členmi EÚ, v krízovom riadení pod vedením EÚ.

               (5)

               Podmienky týkajúce sa účasti Bulharskej republiky na operáciách krízového riadenia EÚ by mali byť ustanovené v dohode, ktorá zakladá rámec pre takúto prípadnú budúcu účasť, a nemali by sa vymedzovať jednotlivo pre každú dotknutú operáciu.

               (6)

               Táto dohoda by sa nemala dotýkať autonómie rozhodovania Európskej únie a ani skutočnosti, že sa Bulharská republika rozhodne od prípadu k prípadu zúčastniť na operácii krízového riadenia EÚ.

               (7)

               Takáto dohoda by sa mala týkať výhradne budúcich operácií krízového riadenia EÚ a nemala by sa dotýkať prípadných existujúcich dohôd, ktoré upravujú účasť Bulharskej republiky v už prebiehajúcej operácii krízového riadenia EÚ,

         SA DOHODLI TAKTO:
   ODDIEL I
   VŠEOBECNÉ USTANOVENIA
   Článok 1
   Rozhodnutia týkajúce sa účasti
   1.   Po rozhodnutí Európskej únie prizvať Bulharskú republiku k účasti na operácii krízového riadenia EÚ a keď sa Bulharská republika rozhodne zúčastniť, Bulharská republika poskytne informácie o svojom navrhovanom príspevku Európskej únii.
   2.   Keď Európska únia rozhodne, že uskutoční operáciu vojenského krízového riadenia s využitím prostriedkov a kapacít NATO, Bulharská republika bude informovať Európsku úniu o každom svojom prípadnom úmysle zúčastniť sa operácie a následne poskytne informácie o svojom navrhovanom príspevku.
   3.   Hodnotenie príspevku Bulharskej republiky Európskou úniou sa uskutoční po porade s Bulharskou republikou.
   4.   Európska únia čo najskôr informuje Bulharskú republiku o prvom odhade výšky možného príspevku na spoločné náklady operácie s cieľom pomôcť Bulharskej republike pri formulovaní svojej ponuky.
   5.   Európska únia oznámi listom Bulharskej republike výsledok hodnotenia s cieľom zaistiť účasť Bulharskej republiky v súlade s ustanoveniami tejto dohody.
   Článok 2
   Rámec
   1.   Bulharská republika sa pripája k jednotnej akcii, ktorou Rada Európskej únie rozhodne, že EÚ bude viesť operáciu krízového riadenia, a ku každej jednotnej akcii alebo rozhodnutiu, ktorým Rada Európskej únie rozhodne o rozšírení operácie krízového riadenia EÚ v súlade s ustanoveniami tejto dohody a akýchkoľvek požadovaných vykonávacích dojednaní.
   2.   Príspevok Bulharskej republiky na operáciu krízového riadenia EÚ sa nedotýka autonómie rozhodovania Európskej únie.
   Článok 3
   Postavenie personálu a ozbrojených síl
   1.   Postavenie personálu vyslaného Bulharskou republikou v rámci operácie civilného krízového riadenia EÚ a/alebo ozbrojených síl Bulharskej republiky, ktoré sa podieľajú na operácii vojenského krízového riadenia EÚ, sa spravuje dohodou o štatúte ozbrojených síl/misie, pokiaľ takáto existuje, uzatvorenej medzi Európskou úniou a štátom/štátmi, v ktorom/ktorých sa táto operácia vedie.
   2.   Postavenie personálu vyslaného na veliteľstvo alebo do veliteľských štruktúr umiestnených mimo územia štátu/štátov, na území ktorého/ktorých prebieha operácia krízového riadenia EÚ, sa spravuje dojednaniami medzi veliteľstvom a príslušnými veliteľskými štruktúrami a Bulharskou republikou.
   3.   Bez toho, aby bola dotknutá dohoda o postavení ozbrojených síl/misie uvedená v odseku 1, Bulharská republika uplatňuje právomoc nad svojím personálom, ktorý sa zúčastňuje operácie krízového riadenia EÚ.
   4.   Bulharská republika je zodpovedná za prerokovanie každého nároku súvisiaceho s účasťou na operácii krízového riadenia EÚ, ktorý uplatní personál alebo ktorý sa ich týka. Bulharská republika zodpovedá za začatie konania, najmä súdneho alebo disciplinárneho, voči ktorémukoľvek z členov svojho personálu.
   5.   Bulharská republika sa zaväzuje vypracovať vyhlásenie týkajúce sa vzdania sa nárokov voči každému štátu, ktorý sa zúčastňuje na operácii krízového riadenia EÚ, na ktorej sa zúčastňuje Bulharská republika, a zaväzuje sa tak urobiť pri podpise tejto dohody. Vzor vyhlásenia je pripojený k tejto dohode.
   6.   Európska únia sa zaväzuje zabezpečiť, aby členské štáty vypracovali vyhlásenie týkajúce sa vzdania sa nárokov v súvislosti s budúcou účasťou Bulharskej republiky na operácii krízového riadenia EÚ a zaväzuje sa tak urobiť pri podpise tejto dohody. Vzor vyhlásenia je pripojený k tejto dohode.
   Článok 4
   Utajované skutočnosti
   1.   Bulharská republika prijme primerané opatrenia s cieľom zabezpečiť, aby utajované skutočnosti EÚ boli chránené v súlade s bezpečnostnými predpismi Rady Európskej únie a v súlade s ďalšími usmerneniami vydanými príslušnými orgánmi, vrátane veliteľa operácie EÚ, ohľadne operácie vojenského krízového riadenia EÚ, alebo veliteľom misie EÚ ohľadne operácie civilného krízového riadenia EÚ.
   2.   Ak EÚ a Bulharská republika uzavreli dohodu o bezpečnostných postupoch na výmenu utajovaných skutočností, ustanovenia takejto dohody sa uplatňujú v kontexte operácie krízového riadenia EÚ.
   ODDIEL II
   USTANOVENIA TÝKAJÚCE SA ÚČASTI NA OPERÁCIÁCH CIVILNÉHO KRÍZOVÉHO RIADENIA
   Článok 5
   Personál vyslaný v rámci operácie civilného krízového riadenia EÚ
   1.   Bulharská republika zabezpečí, aby jej personál, vyslaný v rámci operácie civilného krízového riadenia EÚ, vykonával svoju misiu v súlade s:

               —

               jednotnou akciou a následnými zmenami a doplneniami, ako je uvedené v článku 2 ods. 1 tejto dohody,

               —

               operačným plánom,

               —

               vykonávacími opatreniami.

         2.   Bulharská republika včas oznámi veliteľovi misie pre operáciu civilného krízového riadenia EÚ a Generálnemu sekretariátu Rady Európskej únie každú zmenu týkajúcu sa jej príspevku na operáciu civilného krízového riadenia EÚ.
   3.   Personál vyslaný v rámci operácie civilného krízového riadenia EÚ sa podrobí lekárskej prehliadke, očkovaniu a má od príslušného orgánu Bulharskej republiky lekárske potvrdenie, že je schopný vykonávať svoje povinnosti. Personál vyslaný v rámci operácie civilného krízového riadenia EÚ predloží kópiu tohto potvrdenia.
   Článok 6
   Velenie
   1.   Personál vyslaný Bulharskou republikou vykonáva svoje povinnosti a správa sa tak, že má na zreteli výhradne záujmy operácie civilného krízového riadenia EÚ.
   2.   Celý personál zostáva v plnom rozsahu pod velením svojich vnútroštátnych orgánov.
   3.   Vnútroštátne orgány odovzdajú operatívnu kontrolu veliteľovi misie pre operáciu civilného krízového riadenia EÚ, ktorý vykonáva toto velenie prostredníctvom hierarchickej štruktúry velenia a kontroly.
   4.   Veliteľ misie velí operácii civilného krízového riadenia EÚ a zabezpečuje jej každodenné riadenie.
   5.   Bulharská republika má rovnaké práva a povinnosti, pokiaľ ide o každodenné riadenie operácie, ako členské štáty Európskej únie, ktoré sa zúčastňujú na operácii, v súlade s právnymi nástrojmi uvedenými v článku 2 ods. 1 tejto dohody.
   6.   Veliteľ misie pre operáciu civilného krízového riadenia EÚ zodpovedá za disciplinárnu kontrolu nad personálom operácie civilného krízového riadenia EÚ. V prípade nutnosti začne dotknutý vnútroštátny orgán disciplinárne konanie.
   7.   Bulharská republika ustanoví kontaktný článok národného kontingentu (NPC), aby zastupoval jej národný kontingent v rámci operácie. NPC podáva správy veliteľovi misie pre operáciu civilného krízového riadenia EÚ vo vnútroštátnych záležitostiach a je zodpovedná za každodennú disciplínu kontingentu.
   8.   Európska únia prijme rozhodnutie ukončiť operáciu po porade s Bulharskou republikou pod podmienkou, že Bulharská republika stále prispieva na operáciu civilného krízového riadenia EÚ v deň ukončenia operácie.
   Článok 7
   Finančné aspekty
   1.   Bulharská republika znáša všetky náklady spojené so svojou účasťou na operácii okrem nákladov, ktoré podliehajú spoločnému financovaniu, ako je ustanovené v prevádzkovom rozpočte operácie. Tento postup sa nedotýka článku 8.
   2.   V prípade smrti, úrazu, straty alebo škody spôsobenej fyzickej alebo právnickej osobe pochádzajúcej zo štátu/štátov, na území ktorého/ktorých sa operácia vedie, Bulharská republika po určení svojej zodpovednosti zaplatí náhradu škody za podmienok ustanovených v dohode o postavení misie, pokiaľ takáto existuje, ako je uvedené v článku 3 ods. 1 tejto dohody.
   Článok 8
   Príspevok do prevádzkového rozpočtu
   1.   Bulharská republika prispieva na financovanie prevádzkového rozpočtu operácie civilného krízového riadenia EÚ.
   2.   Finančný príspevok Bulharskej republiky do prevádzkového rozpočtu sa rovná nižšej z týchto dvoch čiastok:

               a)

               podiel referenčnej čiastky, ktorý je úmerný pomeru jeho hrubého domáceho produktu (HDP) k celkovej sume hrubého domáceho produktu (HDP) všetkých štátov prispievajúcich do prevádzkového rozpočtu operácie; alebo

               b)

               podiel referenčnej čiastky na prevádzkovom rozpočte, ktorý je úmerný pomeru počtu jej personálu zúčastňujúceho sa na operácii k celkovému počtu personálu všetkých štátov zúčastňujúcich sa na operácii.

         3.   Bez ohľadu na odseky 1 a 2 Bulharská republika neprispieva na financovanie diét vyplácaných personálu členských štátov Európskej únie.
   4.   Bez ohľadu na odsek 1 Európska únia oslobodí v zásade tretie štáty od finančných príspevkov na určitú operáciu civilného krízového riadenia EÚ, keď:

               a)

               Európska únia rozhodne, že tretí štát zúčastňujúci sa na operácii poskytuje značný príspevok, ktorý je pre túto operáciu podstatný; alebo

               b)

               tretí štát zúčastňujúci sa na operácii má taký HDP na osobu, ktorý nepresahuje HDP žiadneho iného členského štátu Európskej únie.

         5.   Veliteľ misie pre operáciu civilného krízového riadenia EÚ a príslušné administratívne služby Bulharskej republiky podpíšu dojednanie o praktických spôsoboch platby príspevkov Bulharskej republiky do prevádzkového rozpočtu operácie civilného krízového riadenia EÚ. Toto dojednanie bude zahŕňať, medzi iným, ustanovenia o:

               a)

               príslušnej čiastke;

               b)

               spôsoboch platby finančného príspevku;

               c)

               postupe pri audite.

         ODDIEL III
   USTANOVENIA TÝKAJÚCE SA ÚČASTI NA OPERÁCIÁCH VOJENSKÉHO KRÍZOVÉHO RIADENIA
   Článok 9
   Účasť na operácii vojenského krízového riadenia EÚ
   1.   Bulharská republika zabezpečí, aby jej ozbrojené sily a personál, ktorí sa zúčastňujú na operácii vojenského krízového riadenia EÚ, vykonávali svoju misiu v súlade s:

               —

               jednotnou akciou a následnými zmenami a doplneniami, ako je uvedené v článku 2 ods. 1 tejto dohody,

               —

               operačným plánom,

               —

               vykonávacími opatreniami.

         2.   Personál vyslaný Bulharskou republikou vykonáva svoje povinnosti a správa sa tak, že má na zreteli výhradne záujmy operácie vojenského krízového riadenia EÚ.
   3.   Bulharská republika včas oboznámi veliteľa operácie EÚ s každou zmenou týkajúcou sa jej účasti na operácii.
   Článok 10
   Velenie
   1.   Všetci príslušníci ozbrojených síl a personál, ktorí sa zúčastňujú na operácii vojenského krízového riadenia EÚ, zostávajú v plnom rozsahu pod velením svojich vnútroštátnych orgánov.
   2.   Vnútroštátne orgány odovzdajú operatívne a taktické velenie a/alebo kontrolu svojich ozbrojených síl a personálu veliteľovi operácie EÚ. Veliteľ operácie EÚ má právo delegovať svoje právomoci.
   3.   Bulharská republika má rovnaké práva a povinnosti, pokiaľ ide o každodenné riadenie operácie, ako zúčastnené členské štáty Európskej únie.
   4.   Veliteľ operácie EÚ môže, po porade s Bulharskou republikou, kedykoľvek požiadať Bulharskú republiku, aby zrušila svoj príspevok.
   5.   Bulharská republika vymenuje vysokého vojenského zástupcu (VVZ), ktorý má za úlohu zastupovať jeho národný kontingent na operácii vojenského krízového riadenia EÚ. VVZ sa radí s veliteľom ozbrojených síl EÚ vo všetkých záležitostiach týkajúcich sa operácie a je zodpovedný za každodennú disciplínu kontingentu.
   Článok 11
   Finančné aspekty
   1.   Bez toho, aby bol dotknutý článok 12, Bulharská republika znáša všetky náklady spojené so svojou účasťou na operácii, pokiaľ tieto náklady nepodliehajú spoločnému financovaniu, ako je ustanovené v právnych nástrojoch uvedených v článku 2 ods. 1 tejto dohody, ako aj v rozhodnutí Rady 2004/197/SZBP z 23. februára 2004, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (1).
   2.   V prípade smrti, úrazu, straty alebo škody spôsobenej fyzickej alebo právnickej osobe pochádzajúcej zo štátu/štátov, na území ktorého/ktorých sa operácia vedie, Bulharská republika po určení svojej zodpovednosti zaplatí náhradu škody za podmienok ustanovených v dohode o postavení ozbrojených síl, pokiaľ takáto existuje, ktorá je uvedená v článku 3 ods. 1 tejto dohody.
   Článok 12
   Príspevok na spoločné náklady
   1.   Bulharská republika prispieva na financovanie spoločných nákladov operácie vojenského krízového riadenia EÚ.
   2.   Finančný príspevok Bulharskej republiky na spoločné náklady sa rovná nižšej z týchto dvoch čiastok:

               a)

               podiel referenčnej čiastky na spoločných nákladoch, ktorý je úmerný pomeru jeho HDP k celkovej sume HDP všetkých štátov prispievajúcich na spoločné náklady operácie; alebo

               b)

               podiel referenčnej čiastky na spoločných nákladoch, ktorý je úmerný pomeru počtu jeho personálu zúčastňujúceho sa na operácii k celkovému počtu personálu všetkých štátov zúčastňujúcich sa na operácii.

         Pri výpočte čiastky uvedenej v odseku 2 písm. b), ak Bulharská republika vysiela personál iba na veliteľstvo operácie alebo ozbrojených síl, sa použije pomer jeho personálu k celkovému počtu personálu príslušného veliteľstva. V ostatných prípadoch ide o pomer celého personálu vyslaného Bulharskou republikou k celkovému počtu personálu operácie.
   3.   Bez ohľadu na odsek 1 Európska únia oslobodí v zásade tretie štáty od finančných príspevkov na spoločné náklady určitej operácie vojenského krízového riadenia EÚ, keď:

               a)

               Európska únia rozhodne, že tretí štát zúčastňujúci sa na operácii podstatne prispeje prostriedkami a/alebo kapacitami, ktoré sú pre túto operáciu podstatné; alebo

               b)

               tretí štát zúčastňujúci sa na operácii má taký HDP na osobu, ktorý nepresahuje HDP žiadneho iného členského štátu Európskej únie.

         4.   Uzavrie sa dojednanie medzi správcom ustanoveným v rozhodnutí Rady 2004/197/SZBP z 23. februára 2004, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami, a príslušnými správnymi orgánmi Bulharskej republiky. Toto dojednanie bude zahŕňať, medzi iným, ustanovenia o:

               a)

               príslušnej čiastke;

               b)

               spôsobe platby finančného príspevku;

               c)

               postupe pri audite.

         ODDIEL IV
   ZÁVEREČNÉ USTANOVENIA
   Článok 13
   Dojednania na vykonávanie dohody
   Bez toho, aby boli dotknuté ustanovenia článkov 8 ods. 5 a 12 ods. 4, generálny tajomník Rady Európskej únie, vysoký splnomocnenec pre spoločnú zahraničnú a bezpečnostnú politiku a príslušné orgány Bulharskej republiky dohodnú všetky potrebné technické a správne dojednania súvisiace s vykonávaním tejto dohody.
   Článok 14
   Neplnenie si povinností
   Ak si jedna zo strán neplní svoje povinnosti ustanovené v predchádzajúcich článkoch, druhá strana má právo túto dohodu ukončiť formou oznámenia s jednomesačnou výpovednou lehotou.
   Článok 15
   Urovnanie sporov
   Spory týkajúce sa výkladu alebo uplatňovania tejto dohody sa medzi stranami riešia diplomatickou cestou.
   Článok 16
   Nadobudnutie platnosti
   1.   Táto dohoda nadobúda platnosť prvým dňom prvého mesiaca po tom, ako sa strany vzájomne informovali o ukončení vnútorných postupov potrebných na tento účel.
   2.   Táto dohoda sa predbežne uplatňuje od dátumu podpisu.
   3.   Táto dohoda môže byť zmenená a doplnená na základe vzájomnej písomnej dohody medzi stranami.
   4.   Túto dohodu môže jedna strana vypovedať písomným oznámením o vypovedaní, ktoré odovzdá druhej strane. Takéto vypovedanie nadobudne účinnosť šesť mesiacov po prijatí oznámenia druhou stranou.

      V Bruseli a Sofii, 24. januára 2005 vypracované v anglickom jazyku v štyroch kópiách.

            Za Európsku úniu

            Za Bulharskú republiku

      (1)  Ú. v. EÚ L 63, 28.2.2004, s. 68.
   PRÍLOHA
   TEXT VYHLÁSENÍ
   Vyhlásenie členských štátov EÚ:
   Členské štáty EÚ, uplatňujúce jednotnú akciu EÚ o operácii krízového riadenia EÚ, na ktorej sa zúčastňuje Bulharská republika, sa budú usilovať, do tej miery, do akej to ich vnútroštátny právny systém dovoľuje, vzdať sa podľa možnosti nárokov voči Bulharskej republike v prípade úrazu alebo úmrtia personálu alebo škody na majetku alebo straty na majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škodu alebo stratu:

               —

               zapríčinil personál Bulharskej republiky pri výkone svojich povinností súvisiacich s operáciou krízového riadenia EÚ, okrem prípadov hrubej nedbanlivosti alebo úmyselného zneužitia úradnej moci, alebo

               —

               vznikli používaním majetku vo vlastníctve Bulharskej republiky za podmienky, že majetok bol používaný v súvislosti s operáciou, s výnimkou prípadov hrubej nedbanlivosti alebo úmyselného zneužitia úradnej moci personálom operácie krízového riadenia EÚ z Bulharskej republiky, ktorý tento majetok používal.

         Vyhlásenie Bulharskej republiky:
   Bulharská republika, uplatňujúca jednotnú akciu EÚ o operácii krízového riadenia EÚ, sa bude usilovať do tej miery, do akej to jej vnútroštátny právny systém dovoľuje, vzdať sa podľa možnosti nárokov voči každému štátu zúčastňujúcemu sa operácie krízového riadenia EÚ v prípade úrazu alebo úmrtia personálu, alebo škody na majetku alebo straty majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škodu alebo stratu:

               —

               zapríčinil personál pri výkone svojich služobných povinností súvisiacich s operáciou krízového riadenia EÚ, okrem prípadov hrubej nedbanlivosti alebo úmyselného zneužitia úradnej moci, alebo

               —

               vznikli používaním majetku vo vlastníctve štátov zúčastňujúcich sa operácie krízového riadenia EÚ za podmienky, že majetok bol používaný v súvislosti s operáciou a s výnimkou prípadov hrubej nedbanlivosti alebo úmyselného zneužitia úradnej moci personálom operácie krízového riadenia EÚ, ktorý tento majetok používal.


title: Rozhodnutie Komisie z  27. februára 2008 , ktorým sa stanovuje konečná suma pravidelného penále uloženého spoločnosti Microsoft Corporation rozhodnutím K(2005) 4420 v konečnom znení (Vec COMP/C-3/37.792 – Microsoft) [oznámené pod číslom K(2008) 764 v konečnom znení]

text:
               18.7.2009

               SK

               Úradný vestník Európskej únie

               C 166/20

      ROZHODNUTIE KOMISIE

   z 27. februára 2008,
   ktorým sa stanovuje konečná suma pravidelného penále uloženého spoločnosti Microsoft Corporation rozhodnutím K(2005) 4420 v konečnom znení
   (Vec COMP/C-3/37.792 – Microsoft)
   [oznámené pod číslom K(2008) 764 v konečnom znení]
   (Iba anglické znenie je autentické)
   2009/C 166/08

      Dňa 27. februára 2008 Komisia prijala rozhodnutie, ktorým sa stanovuje konečná suma pravidelného penále uloženého spoločnosti Microsoft Corporation rozhodnutím K(2005) 4420 v konečnom znení (ďalej len „rozhodnutie z februára 2008“). Podľa ustanovení článku 30 nariadenia Rady (ES) č. 1/2003
       (1)
      Komisia týmto uverejňuje mená strán, ako aj podstatnú časť obsahu rozhodnutia vrátane uložených pokút, zohľadňujúc oprávnený záujem podnikov pri ochrane ich obchodných záujmov. Úplné znenie rozhodnutia bez dôverných údajov je k dispozícii v autentickom jazyku veci a v pracovných jazykoch Komisie na internetovej stránke GR COMP:

      http://europa.eu.int/comm/competition/index_en.html

   1.   ZHRNUTIE VECI

   1.1.   Súvislosti

               1.

               Dňa 24. marca 2004 Komisia prijala rozhodnutie 2007/53/ES v konaní podľa článku 82 Zmluvy o ES (vec COMP/C-3/37.792) určené spoločnosti Microsoft Corporation (ďalej len „Microsoft“) (2). V tomto rozhodnutí (ďalej len „rozhodnutie“) Komisia okrem iného vyhlásila, že spoločnosť Microsoft porušila článok 82 Zmluvy o ES (ďalej len „článok 82 ES“) a článok 54 Dohody o Európskom hospodárskom priestore (ďalej len „článok 54 EHP“) tým, že od októbra 1998 do dátumu rozhodnutia odmietala poskytnúť určité špecifikované „informácie o interoperabilite“ (3) predajcom produktov operačných systémov pre pracovné skupinové servery, aby mohli vyvíjať a distribuovať interoperabilné produkty.

               2.

               Článok 5 písm. a) a písm. c) operatívnej časti rozhodnutia znie takto:

                           „a)

                           Do 120 dní od dátumu oznámenia tohto rozhodnutia spoločnosť Microsoft Corporation sprístupní informácie o interoperabilite každej spoločnosti, ktorá má záujem vyvíjať a distribuovať produkty operačných systémov pre pracovné skupinové servery a takýmto spoločnostiam umožní pri primeraných a nediskriminačných podmienkach používanie informácií o interoperabilite na účel vývoja a distribúcie produktov operačných systémov pre pracovné skupinové servery[…]

                           c)

                           Do 120 dní od dátumu oznámenia tohto rozhodnutia spoločnosť Microsoft Corporation vytvorí hodnotiaci mechanizmus, ktorý poskytne zainteresovaným spoločnostiam uskutočniteľnú možnosť informovať sa o rozsahu a podmienkach použitia informácií o interoperabilite; pokiaľ ide o tento hodnotiaci mechanizmus, spoločnosť Microsoft Corporation môže zaviesť primerané a nediskriminačné podmienky, aby zabezpečila, že prístup k informáciám o interoperabilite bude poskytnutý výhradne na účely hodnotenia“.

         1.2.   Neplnenie povinností vyplývajúcich z rozhodnutia

               3.

               So zreteľom na pokračujúce neplnenie povinností vyplývajúcich z rozhodnutia zo strany spoločnosti Microsoft viac ako rok po prijatí rozhodnutia, dňa 10. novembra 2005 Komisia prijala rozhodnutie uložiť spoločnosti Microsoft pravidelné penále podľa článku 24 ods. 1 nariadenia (ES) č. 1/2003 (ďalej len „rozhodnutie podľa článku 24 ods. 1“). Článok 1 rozhodnutia podľa článku 24 ods. 1 znie takto:
               „Spoločnosť Microsoft Corporation zabezpečí, že do 15. decembra 2005 v plnej miere splní povinnosti stanovené v článku 5 písm. a) a c) rozhodnutia Komisie [K(2004) 900] z 24. marca 2004.
               Pri neplnení týchto povinností sa spoločnosti Microsoft Corporation ukladá pravidelné penále vo výške 2 mil. EUR za deň, počítané od predmetného dátumu.“

               4.

               V rozhodnutí podľa článku 24 ods. 1 sa predbežne stanovili dva aspekty, podľa ktorých spoločnosť Microsoft neplnila svoje povinnosti podľa článku 5 písm. a) a c) rozhodnutia z roku 2004. Po prvé, spoločnosť Microsoft neposkytla úplnú a presnú technickú dokumentáciu zahŕňajúcu informácie o interoperabilite. Po druhé, úrovne kompenzácie účtované spoločnosťou Microsoft neboli v čase prístupu k informáciám o interoperabilite alebo ich použitia považované za primerané.

               5.

               Po prijatí rozhodnutia podľa článku 24 ods. 1 spoločnosť Microsoft poskytla revidovaný technický opis protokolov relevantných pre komunikáciu medzi osobnými počítačmi s Windows a pracovnými skupinovými servermi („technická dokumentácia“) (4). Preskúmanie rôznych verzií technickej dokumentácie, ktorú poskytla spoločnosť Microsoft, viedlo k záveru, že táto dokumentácia stále neposkytuje zainteresovaným spoločnostiam úplné a podrobné informácie o interoperabilite, ako sa vyžaduje v rozhodnutí z roku 2004.

               6.

               Dňa 12. júla 2006 Komisia prijala rozhodnutie podľa článku 24 ods. 2 nariadenia č. 1/2003, ktorým sa stanovuje konečná suma pravidelného penále na 280,5 mil. EUR uloženého rozhodnutím podľa článku 24 ods. 1 za obdobie od 16. decembra 2005 do 20. júna 2006 vzhľadom na prvý aspekt neplnenia povinností, ktorý bol stanovený v rozhodnutí podľa článku 24 ods. 1, a to konkrétne, že spoločnosť Microsoft neposkytla úplnú a presnú technickú dokumentáciu zahŕňajúcu informácie o interoperabilite.

               7.

               Rozhodnutím z 12. júla 2006 sa zmenil a doplnil aj článok 1 rozhodnutia podľa článku 24 ods. 1 tým, že sa zvýšila suma pravidelného penále uloženého spoločnosti Microsoft za neplnenie povinností podľa článku 5 písm. a) a c) rozhodnutia z roku 2004 na 3 mil. EUR za deň od 1. augusta 2006.

               8.

               Zatiaľ čo pokračovala práca na technickej dokumentácii, Komisia sa zaoberala druhým aspektom neplnenia povinností stanovenom v rozhodnutí podľa článku 24 ods. 1, konkrétne neposkytnutím informácií o interoperabilite zo strany spoločnosti Microsoft za primeraných podmienok.

               9.

               Po tom, čo bolo spoločnosti Microsoft 1. marca 2007 zaslané oznámenie námietok, predložila spoločnosť Microsoft 21. mája 2007 revidované dohody o programe protokolu pre pracovné skupinové servery (WSPP – Work Group Server Protocol Program), ktorými sa riadi prístup a použitie informácií o interoperabilite. Tieto dohody obsahujú tabuľku poplatkov, ktoré sú nižšie v porovnaní s poplatkami navrhnutými predtým. Spoločnosť Microsoft vyhlásila, že tieto nižšie sadzby uplatní so spätným dátumom od dátumu prijatia rozhodnutia z roku 2004. Spoločnosť Microsoft predtým pri rôznych príležitostiach predkladala revidované verzie kompenzačných schém WSPP, z toho prvú verziu datovanú 29. októbra 2004, a niekoľkokrát znížila platné kompenzačné sadzby.

         1.3.   Procesné kroky

               10.

               Dňa 1. marca 2007 bolo spoločnosti Microsoft adresované oznámenie námietok (ďalej len „oznámenie námietok“), v ktorom bol zdôraznený predchádzajúci záver, že spoločnosť Microsoft zatiaľ nesplnila svoju povinnosť poskytnúť informácie o interoperabilite za primeraných a nediskriminačných podmienok.

               11.

               Dňa 23. apríla 2007 spoločnosť Microsoft predložila svoju odpoveď k oznámeniu námietok a zamietla možnosť ústneho pojednávania.

               12.

               Dňa 21. mája 2007 spoločnosť Microsoft predložila revidované dohody o programe protokolu pre pracovné skupinové servery (WSPP), ktorými sa riadi prístup a použitie informácií o interoperabilite. Tieto dohody obsahovali revidovanú tabuľku poplatkov (ďalej len „kompenzačná schéma z 21. mája 2007“). Spoločnosť Microsoft vyhlásila, že „tieto nižšie sadzby oficiálne uplatní“ so spätným dátumom od dátumu prijatia rozhodnutia z roku 2004. Spoločnosť Microsoft predtým pri rôznych príležitostiach predkladala revidované verzie kompenzačných schém WSPP, z toho prvú verziu datovanú 29. októbra 2004, a po diskusiách niekoľkokrát znížila platné kompenzačné sadzby. Všetky tieto kompenzačné schémy boli považované za neprimerané podľa cenových kritérií, ktoré tvoria základ rozhodnutia v zmysle cenových zásad WSPP dohodnutých so spoločnosťou Microsoft. Tieto zásady sú založené na troch kritériách, aby odzrkadľovali hodnotu informácií o interoperabilite spoločnosti Microsoft pre používateľov pri vylúčení „strategickej hodnoty“, ktorá pochádza z trhovej sily spoločnosti Microsoft na zákazníckom trhu s operačnými systémami pre osobné počítače alebo na trhu s operačnými systémami pre pracovné skupinové servery (t. j. vlastný vývoj spoločnosti Microsoft, inovácie a porovnanie s podobnými technológiami).

               13.

               Dňa 24. júla 2007 bol spoločnosti Microsoft zaslaný opis skutočností, v ktorom sa posudzujú revízie kompenzačných schém spoločnosti Microsoft predložené po prijatí oznámenia námietok a spoločnosť bola vyzvaná, aby predložila svoje pripomienky, čo učinila 31. augusta 2007.

               14.

               Dňa 22. októbra 2007 spoločnosť Microsoft predložila novú kompenzačnú schému pre dohody o WSPP. Táto nová schéma predpokladá tzv. dohodu bez patentu, podľa ktorej sa povoľuje prístup a použitie informácií o interoperabilite za jednorazový poplatok 10 000 EUR. Dohoda s patentom poskytuje patentovú licenciu na tie časti informácií o interoperabilite, o ktorých spoločnosť Microsoft tvrdí, že sú kryté patentmi. Táto dohoda je dostupná v celosvetovom meradle za poplatok vo výške 0,4 % čistých príjmov nadobúdateľa licencie alebo za rozdelenú cenu, ktorá predpokladá poplatky vo výške 0,25 % v EHP a 3,87 % mimo EHP. Pri prijatí rozhodnutia z 27. februára 2008 bola Komisia toho názoru, že kompenzačná schéma z 22. októbra 2007 už nevyvoláva námietky, čo sa týka primeranosti a nediskriminačného charakteru kompenzačných sadzieb.

         1.4.   Spoločnosť a príslušný produkt

               15.

               Spoločnosť Microsoft je softvérová spoločnosť so sídlom v Redmonde, štát Washington, USA. Obrat spoločnosti Microsoft za finančný rok od júla 2006 do júna 2007 predstavoval 51 120 mil. USD. Spoločnosť Microsoft zamestnáva 78 500 ľudí na celom svete. Má zastúpenie vo všetkých krajinách EHP.

               16.

               Produkty, ktorých sa týka predmetné konanie sú „operačné systémy Windows pre pracovné skupinové servery“ podľa definície v článku 1 ods. 9 rozhodnutia.

         1.5.   Podstata neplnenia povinností

               17.

               Podľa ustanovení odôvodnenia 1003 rozhodnutia, je cieľom rozhodnutia „zabezpečiť, aby konkurenti spoločnosti Microsoft mohli vyvíjať produkty, ktoré sú interoperabilné so štruktúrou domény systému Windows prvotne podporovanou v dominantnom zakazníckom operačnom systéme Windows pre osobné počítače, a teda aby boli schopní efektívne konkurovať operačnému systému spoločnosti Microsoft pre pracovné skupinové servery“.

               18.

               Ako sa stanovuje v odôvodnení 1008 rozhodnutia, „požiadavka, aby podmienky stanovené spoločnosťou Microsoft boli primerané a nediskriminačné, sa vzťahuje najmä […] ii) na akúkoľvek kompenzáciu, ktorú by si spoločnosť mohla za poskytnutie informácií účtovať; takáto kompenzácia by nemala odrážať „strategickú hodnotu“, ktorá pochádza z trhovej sily spoločnosti Microsoft na zákazníckom trhu s operačnými systémami pre osobné počítače alebo na trhu s operačnými systémami pre pracovné skupinové servery“.

               19.

               Rozhodnutie z februára 2008 posudzuje dodržanie článku 5 písm. a) rozhodnutia spoločnosťou Microsoft na základe revidovaných dohôd o WSPP, ktoré boli zaslané spoločnosťou Microsoft 21. mája 2007 spolu s novou platnou kompenzačnou schémou WSPP. Keďže táto kompenzačná schéma zahŕňa nižšie kompenzačné sadzby ako predchádzajúce verzie dohôd o WSPP, posúdenie platí, a fortiori, aj na predchádzajúce verzie kompenzačných schém. Podľa tejto schémy sa účtuje sadzba vo výške 0,5 % čistých príjmov prijímateľa za všetky protokoly WSPP podľa dohody WSPP bez patentu a sadzba vo výške 0,7 % čistých príjmov prijímateľa za všetky patentové licencie, ktoré sa týkajú protokolov WSPP podľa dohody WSPP s patentom.

               20.

               Rozhodnutie z februára 2008 sa zameriava na povinnosť spoločnosti Microsoft v súlade s článkom 5 písm. a) rozhodnutia z roku 2004 sprístupniť nepatentované informácie o interoperabilite za primeranú kompenzáciu.

               21.

               V rozhodnutí z februára 2008 Komisia uvádza, že cenové zásady WSPP riadne odzrkadľujú odôvodnenie rozhodnutia z roku 2004 uvedené v odôvodneniach 1003 a 1008 ii). V rozhodnutí z 27. februára 2008 sa dospelo k záveru, že neexistencia presvedčivého dôkazu, pokiaľ ide o inovatívny charakter takmer všetkých nepatentovaných protokolových technológií, ktoré boli sprístupnené s technickou dokumentáciou o informáciách o interoperabilite a vzhľadom na trhovú hodnotu porovnateľných technológií (viď zhrnutie cenových zásad v odseku 12), sa kompenzačné schémy spoločnosti Microsoft spred 22. októbra 2007 musia považovať za neprimerané v zmysle článku 5 písm. a) rozhodnutia. Toto posúdenie podporujú správy monitorujúceho správcu, ako aj nezávislí technickí experti TAEUS.

         2.   KONEČNÁ SUMA PRAVIDELNÉHO PENÁLE

   2.1.   Príslušné obdobie neplnenia

               22.

               Rozhodnutie z februára 2008 sa týka obdobia od 21. júna 2006 do 21. októbra 2007 (ďalej len „príslušné obdobie“).

         2.2.   Konečná suma pravidelného penále za príslušné obdobie

               23.

               Rozhodnutím z 27. februára 2008 sa stanovuje konečná suma pravidelného penále uloženého spoločnosti Microsoft na 899 mil. EUR za príslušné obdobie.

               24.

               Článok 24 ods. 2 nariadenia (ES) č. 1/2003 stanovuje, že ak podnik splnil záväzky, ktoré sa mali vynútiť pravidelnými penále, môže Komisia stanoviť konečnú sumu pravidelného penále, ktorá je nižšia ako platba podľa pôvodného rozhodnutia.

               25.

               Pri výpočte konečnej sumy pravidelného penále boli okrem iného zohľadnené tieto skutočnosti: [I would keep the bullets but have full sentences]

                           —

                           Trvajúce neplnenie povinností, pokiaľ ide o primerané a nediskriminačné kompenzácie za obdobie dlhšie ako pätnásť mesiacov.

                           —

                           Ďalšie zvýšenie rizika eliminácie účinnej hospodárskej súťaže na trhu operačných systémov pre pracovné skupinové servery, ktoré bolo zistené v rozhodnutí z roku 2004.

                           —

                           Schopnosť spoločnosti Microsoft využívať výhody z neplnenia povinností.

                           —

                           Nevyhnutnosť stanovenia pravidelného penále, ktoré je primerané a dostatočné na odradenie od neplnenia povinností.

                           —

                           Skutočnosť, že od 21. mája 2007 platili podstatne nižšie sadzby.

                           —

                           Skutočnosť, že rozhodnutie z februára 2008 je obmedzené na nepatentované informácie o interoperabilite.

         2.3.   Záver

               26.

               Za obdobie od 21. júna 2006 do 21. októbra 2007 sa v rozhodnutí z februára 2008 stanovuje konečná suma pravidelného penále uloženého spoločnosti Microsoft Corporation rozhodnutím Komisie K(2005) 4420 v konečnom znení z 10. novembra 2005 za neplnenie povinnosti sprístupniť informácie o interoperabilite zainteresovaným spoločnostiam za primeraných a nediskriminačných podmienok podľa článku 5 písm. a) rozhodnutia Komisie na 899 mil. EUR.

      (1)  Ú. v. ES L 1, 4.1.2003, s. 1.

      (2)  Ú. v. EÚ L 32, 6.2.2007, s. 23.

      (3)  Pojem „informácie o interoperabilite“ je vymedzený v článku 1 ods. 1 rozhodnutia. Znamená „úplné a presné špecifikácie pre všetky protokoly, ktoré sú implementované do operačných systémov Windows pre pracovné skupinové servery a ktoré sú používané skupinovými servermi systému Windows na poskytovanie služieb súborov a tlače, ako aj skupinových a užívateľských administratívnych služieb, vrátane služieb radiča domény systému Windows, služieb Active Directory a služieb skupinových nastavení, pre siete pracovných skupín systému Windows“. V článku 1 ods. 2 rozhodnutia je „protokol“ definovaný ako „súbor pravidiel vzájomného prepojenia a interakcie medzi rôznymi stupňami operačných systémov Windows pre pracovné skupinové servery a operačnými systémami Windows Client pre osobné počítače, ktoré sú spustené na rôznych počítačoch v sieti pracovných skupín systému Windows“.

      (4)  V článku 1 ods. 2 rozhodnutia je „protokol“ definovaný ako „súbor pravidiel vzájomného prepojenia a interakcie medzi rôznymi stupňami operačných systémov Windows pre pracovné skupinové servery a operačnými systémami Windows Client pre osobné počítače, ktoré sú spustené na rôznych počítačoch v sieti pracovných skupín systému Windows“.